Isimanga yikuthi ukungabambani lokhu kukhona ngitsho lasemdenini etshiyeneyo. Asazi njengoba nje abadala bethi ukungezwani emdenini kuletha izitha ngoba ziyabe zisenzela ukuthi kungaba lengozi amalunga omdeni akhombane ngeminwe. Kunjalo sibili abanye abantu basuka bazidonsele izitha ngenxa yezenzo zabo.
Phela emdenini lapha kuvame ukuthi izimpi zidalwe yikuthi omunye wamalunga omdeni uyabe efuna kube nguye yedwa olombono olandelwayo. Yebo kambe imizi yonke iba lenhloko kodwa akutsho phela ukuthi inhloko le yiyo okufanele iphawule konke ingaze yaboniswa muntu.
Konke lokho phela kuyabe kudalwa yikungabambani kwabantu ngoba nxa besebenza bebambene ngeke uzwe kuthiwa ukhona osebumbe elakhe iqembu. Ungabona esebumbe elakhe kuyabe kwenzakale ngesivumelwano njalo kuyabe kusetshenzwa ndawonye kusatshelwana kanye lempumela yamaqembu la womabili.
Ngokunjalo lemisebenzi yakhona iyabe imihle sibili ibonisa ukuthi yenziwe ngobunono obuqotho. Lapha ke sihle sigcwaliseke esithi izandla ezinengi zilendima. “Okungijabulisa kakhulu yikuthi sesilamaviki amathathu nje umdlalo wethu uvezwa kumabonakude kodwa sahle sakhethwa njalo ukuba yingxenye yama Bulawayo Arts Awards.
“Umdlalo lo uDlala Ngamla ufanele ukuba yingxenye yama-nominees ngoba ujatshulelwa linengi labantu beZimbabwe. Abantu bayawujabulela ngoba ngumdlalo othinta kakhulu lokhu abantu abahlangana lakho empilweni njalo uyafundisa langegcikwane lengculazi kanye lobubi bezidakamizwa ezinjengembanje.